**Õpilase arengu hindamise juhend**

1. **Hindamise mõiste**

Hindamine on süsteemne teabe kogumine iga õpilase arengu ja õppeedukuse kohta, selle teabe analüüsimine ja tagasiside andmine. Lüllemäe Põhikoolis kasutatakse kujundavat ja kokkuvõtvat hindamist.

1. **Hindamise eesmärgid ja meetodid**

Hindamise eesmärk on:

1) anda tagasisidet õppimise ja õpetamise kohta;

2) toetada õpilase arengut;

3) arendada õpilase eneseanalüüsioskust;

4) innustada ja suunata õpilast sihikindlalt õppima;

5) suunata õpilase adekvaatse enesehinnangu kujunemist;

6) suunata ja toetada õpilast edasise haridustee valikul;

7) anda alus õpilase järgmisse klassi üleviimiseks ning kooli lõpetamise otsuse tegemiseks.

* 1. **Kujundav hindamine**

Kujundava hindamisena mõistetakse õppeprotsessi, mille käigus analüüsitakse õpilase teadmisi, oskusi, hoiakuid, väärtushinnanguid ja käitumist, antakse tagasisidet õpilase seniste tulemuste ning vajakajäämiste kohta, innustatakse ja suunatakse õpilast edasisel õppimisel ning kavandatakse edasise õppimise eesmärgid ja teed.

Kujundaval hindamisel kasutatakse mitmekesiseid hindamisvahendeid: arutelu, vaatlus, enesehindamine, kaaslaste hindamine, kommentaarid, dialoog, küsitlus, tagasiside, portfoolio ehk õpimapp. Oluline on edendada õpilaste enesereflektsiooni, seetõttu kaasatakse õpilane hindamisse, et enesehindamise või kaaslaste hindamise teel arendada tema oskust eesmärke seada ning oma õppimist ja käitumist eesmärkide alusel hinnata. Samuti aitab enesereflektsioon tõsta õpimotivatsiooni. Kaaslaste hindamisel rõhutatakse igaühe tugevaid külgi ja suund on mõistmisele. Enesehindamine toimub aineõpetaja koostatud või õppekomplektis sisalduvate hindamismudelite järgi.

Õppeprotsessi toetamiseks kasutatakse arenguvestlust. Arenguvestlusel analüüsitakse õpilase arengut ja toimetulekut tulenevalt õpilase individuaalsest eripärast ja õpilase, vanema või kooli poolt oluliseks peetavast.

Arenguvestlusel analüüsitakse:

1) käitumist ja emotsionaalset seisundit;

2) hoiakud ja väärtushinnangud;

3) motivatsioon, huvid;

4) teadmised ja oskused.

* 1. **Kokkuvõttev hindamine**

Kokkuvõtvat hindamist rakendatakse ainekavades esitatud ja õpilase poolt omandatud teadmiste ja oskuste hindamisel. Enamasti hinnatakse teema, peatüki, kursuse või kooliastme lõpus.

Kokkuvõtva hindamise eesmärgid on:

1) anda hinnang õppeprotsessi tulemuslikkusele;

2) koguda infot saavutatu kohta (hinnete fikseerimine);

3) anda alus õpilasele sobiva õppevormi valikuks, tema järgmisse klassi üleviimiseks ning põhikooli lõpetamise otsuse tegemiseks.

Kokkuvõttev hindamine näitab, mida õpilane on juba saavutanud, meelde jätnud ja omandanud. Õpilase ainealaseid teadmisi ja oskusi võrreldakse õpilase õppe aluseks olevas ainekavas toodud oodatavate õpitulemustega ja tema õppele püstitatud eesmärkidega.

Kokkuvõttev hindamine Lüllemäe Põhikooli **1.–3. klassis** on mitteeristav vormis A (arvestatud) ja MA (mittearvestatud), millele lisatakse kirjalik üheselt arusaadav õpitulemustest lähtuv sõnaline hinnang.

Kokkuvõttev hindamine Lüllemäe Põhikooli **4.–9. klassis** on numbriline või mitteeristav hindamine vormis A (arvestatud) ja MA (mittearvestatud). Õpilasi hinnatakse numbriliselt järgnevalt:

1) **Hindega „5“ / väga hea (90–100%)** hinnatakse vaadeldava perioodi või vaadeldava temaatika ainekavas toodud õpitulemuste saavutatust, kui saavutatud õpitulemused vastavad õpilase õppe aluseks olevatele taotletavatele õpitulemustele täiel määral või ületavad neid.

2) **Hindega „4“ / hea (75–89%)** hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad üldiselt õpilase õppe aluseks olevatele taotletavatele õpitulemustele.

3) **Hindega „3“ / rahuldav (50–74%)** hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused võimaldavad õpilasel edasi õppida või kooli lõpetada ilma, et tal tekiks olulisi raskusi hakkamasaamisel edasisel õppimisel või edasises elus.

4) **Hindega „2“ / puudulik (20–49%)** hinnatakse vaadeldava perioodi või vaadeldava temaatika õpitulemuste saavutatust, kui õpilase areng nende õpitulemuste osas on toimunud, aga ei võimalda raskusteta hakkamasaamist edasisel õppimisel või edasises elus.

5) **Hindega** **„1“/ nõrk (0–19%)** hinnatakse vaadeldava perioodi või vaadeldava temaatika õpitulemuste saavutatust, kui õpilase areng nende õpitulemuste osas on toimunud, aga ei võimalda raskusteta hakkamasaamist edasisel õppimisel või edasises elus ning kui õpilase areng nende õpitulemuste osas puudub. Kui hindamisel tuvastatakse kõrvalise abi kasutamine või mahakirjutamine, kui õpilane ei esita tööd hindamiseks, siis hinnatakse kirjalikku või praktilist tööd, suulist vastust (esitust), praktilist tegevust või selle tulemust samuti hindega „1“.

Kui õpilane puudub tunnist/koolist õpitulemustel põhineva töö toimumise ajal, siis on ta kohustatud tegema töö järele 10 õppepäeva jooksul alates kooli saabumise päevast. Järeletegemist vajav töö märgitakse Stuudiumis õpilase nime juures vastava tunni kohal märgiga „!“. Tähtaja jooksul tegemata jäänud töö hinnatakse hindega „1“.

* 1. **Mitteeristav hindamine**

Mitteeristava hindamise puhul määratakse tase, millele vastamise või mille ületamise korral hinnatakse tulemus piisavaks sõnaga „arvestatud” ning millest madalamal ta­semel tulemus hinnatakse ebapiisavaks sõnadega „mittearvestatud”. Kaheastmelist skaalat kasutatakse eesmärgiga hinnata, kas õpitulemused on baastasemel saavutatud, kuid nende omandamise taset pole vajalik eristada.

**Sõnaga „arvestatud“** („A“) hinnatakse suulist vastust (esitust), kirjalikku või praktilist tööd, praktilist tegevust või selle tulemust, kui see ületab või vastab määratud baastasemele miinimumtasemel omandatud õpitulemusele.

**Sõnaga „mittearvestatud“** („MA“) hinnatakse suulist vastust (esitust), kirjalikku või praktilist tööd, praktilist tegevust või selle tulemust, kui see on baastasemest madalamal tasemel.

Ainealaste teadmiste ja oskuste hindamise tulemusi trimestri jooksul väljendatakse hinnanguga „A“ ja „MA“ järgmiselt:

1) 4.–6. klass: muusika, kunst, tehnoloogia, käsitöö ja kodundus, kehaline kasvatus ning valikained;

2) 7. klass: valikained;

3) III kooliastme loovtöö.

Hinnete „1“, „2“, „3“, „4“ ja „5“ ning hinnangute „A” ja „MA” korral õppeprotsessis lisatakse vajadusel Stuudiumisse kommentaar saavutatud või saavutamata õpitulemuse taseme selgituseks.

* 1. **Trimestri- ja aastahinde märkimine**

1.–3. klassi õpilastele koostab klassiõpetaja trimestri lõpul perioodi jooksul õpitulemustest lähtuvate kirjalike kommenteeritud hinnangute põhjal koondhinnangud õppeainete lõikes.

4.–9. klassi õpilastele pannakse trimestrihinne välja trimestri lõpul antud perioodil saadud hinnete või hinnangute „A“ ja „MA“ alusel. Õp­peaine hindamise puhul eristatakse olulisimad hindamisvormid ja -viisid ning nendele hinnetele antakse teistest suurem kaal. Õpilasele, kelle trimestrihinne on „2“, „1“ või „MA“ või on jäetud hinne välja panemata, määratakse vastavalt kooli õpiabisüsteemis sätestatule tugisüsteem, et aidata omandada nõutavad teadmised ja oskused. Kõigis õppeainetes pannakse välja trimestri hinne või hinnang olenemata õppeaine nädalatundide arvust.

Aastahinne pannakse välja antud õppeaasta jooksul saadud trimestrihinnete alusel enne õppeperioodi lõppu. Kui õppeaasta kestel on õppeaine trimestri hinne/hinnang jäänud andmata ja õpilane ei ole kasutanud võimalust järele vastata, hinnatakse aastahinde või -hinnangu väljapanekul vastaval perioodil omandatud teadmised ja oskused vastavaks hindele „2“ või „MA“. Aastahinnete või -hinnangute alusel otsustab õppenõukogu, kas viia õpilane järgmisse klassi, jätta täiendavale õppetööle või klassikursust kordama. Õpilaste järgmisse klassi üleviimise otsus tehakse enne õppeperioodi lõppu.

* 1. **Hinnete teisendamine**

Õpilase koolist lahkumisel teisendatakse hindesüsteem „A“ või „MA“ ning kirjeldavad hinnangud viie palli süsteemi selle õppeaasta kokkuvõtvateks hinneteks ja käimasoleva trimestri jooksul saadud hinneteks.

Hiljemalt II kooliastme lõpul tuleb jooksva õppeaasta „A“ ja „MA„ hinnangud, mis on aluseks õpilase järgmisse klassi üleviimisel, teisendada viie palli süsteemi.

Õpetajad, kes hindavad õpilaste tulemusi kirjeldavate või mitteeristavate hinnangutega, peavad enne hinnangu andmist koostama õpitulemusele hindamiskriteeriumid kolmel erineval teadmiste- ja oskuste tasemel, et vajadusel teisendada hinnangud hinneteks „5“, „4“ ja „3“.

* 1. **Loovtöö hindamine**

III kooliastme loovtöö lõplikku tulemust väljendatakse kokkuvõtvalt mitteeristava hindega. Loovtöö pealkiri ja hinne märgitakse klassitunnistusele ja põhikooli lõputunnistusele märgitakse töö pealkiri.

* 1. **Käitumise ja hoolsuse hindamine**

Õpetajad ja kooli tugispetsialistid fikseerivad kirjaliku tagasisidena igapäevaselt Stuudiumis juhtumid, mis väärivad esiletõstmist ja tunnustamist või on vastuolus kooli kodukorras õpilase käitumisele ja hoolsusele esitatud nõuetega. Kokkuvõtvat tagasisidet hoolsuse ja käitumise kohta saab õpilane kolm korda õppeaasta jooksul skaalal väga hea, hea, rahuldav ja mitterahuldav. Õpetajad annavad hinnanguid vastavate mudelite põhjal (vt. lk 7-10). Klassijuhataja võtab kokku aineõpetajate hinnangud ja lisab kokkuvõttele ka õpilase tunnivälist käitumist ja hoolsust puudutava. Tulemus koos kommentaaridega jääb nähtav õpilasele väljaprinditaval tunnistusel I, II ja III trimestri lõpus.

1. **Järelevastamise kord**

Kui õpilane jätab mõjuva põhjuseta kokkulepitud ajaks kodused ülesanded esitamata, tähistatakse seda märgetega „K“ (tegemata kodune ülesanne) ja „!“ (järeletegemise kohustus). Õpilane teeb kodused tööd järele järgmiseks tunniks või kokkulepitud tähtajaks ning sel juhul kustutatakse märge „!“ Stuudiumist. Vastasel juhul muutub märge „!“ hindeks „1“, mida saab parandada 10 õppepäeva jooksul.

Kui kirjalikku või praktilist tööd, suulist vastust (esitust), praktilist tegevust või selle tulemust on hinnatud õppe kestel hindega „2” või „1” või hinnanguga „MA”, antakse õpilasele võimalus järelevastamiseks.

Järele vastata on võimalik vaid üks kord 10 õppepäeva jooksul arvestades hinde/hinnangu saamisest. Kui kirjaliku või praktilise töö, suulise vastuse (esituse), praktilise tegevuse või selle tulemuse hinne/hinnang on jäänud panemata puudumise tõttu, tehakse selle kohta Stuudiumisse vastava tunni kohale märge „!“ ja antakse õpilasele võimalus järele vastamiseks üks kord 10 õppepäeva jooksul arvestades õpilase õppetööle naasmisest. Kui trimestrihinde väljapanemise hetkeks on õpilasel endiselt õppeaines vähemalt üks märge „!“, siis jääb kokkuvõttev hinne välja panemata ajani, mil õpilane on märkega „!“ tähistatud töö järele vastanud.

Õpilasel on õigus parandada igas õppeaines ühte positiivset tulemust (hinne „3“, „4“ või „5“) trimestri lõpul juhul, kui see mõjutab õpilase trimestri hinnet.

Järelevastamise puhul jääb kehtima viimasena sooritatud töö hinne.

Järelevastamine toimub aineõpetajaga kokkulepitud viisil või õpiabi konsultatsiooni ajal. Toimunud järelevastamised ja konsultatsioonid fikseeritakse aineõpetajate poolt kirjalikult õpiabi päevikus. Järelevastamise hinne kantakse Stuudiumis ainepäevikusse. Järeletegemise kohustuse märge „!“ kustutatakse Stuudiumi päevikust, kui töö on tehtud. Järelevastamine peab olema sooritatud vähemalt 3 päeva enne trimestri hinde väljapanemist.

1. **Järgmisesse klassi üleviimine**

Trimestri hinnete ja hinnangute alusel otsustab õppenõukogu, kas viia õpilane järgmisse klassi, jätta täiendavale õppetööle või klassikursust kordama. Õpilaste järgmisse klassi üleviimise otsus tehakse enne viimase trimestri lõppu.

1.–3.klassi õpilasi üldjuhul täiendavale õppetööle ei jäeta. Õpilane jäetakse täiendavale õppetööle õppeainetes, milles tuleks välja panna aastahinne „2“, „1“ või „MA“. Täiendavale õppetööle jätmise otsustab õppenõukogu enne viimase trimestri lõppu. Täiendava õppetöö raames täidab õpilane õpetaja vahetul juhendamisel spetsiaalseid õppeülesandeid, et omandada nõutavad õpitulemused. Täiendav õppetöö viiakse läbi pärast viimase trimestri lõppu. Aastahinne pannakse välja pärast täiendava õppetöö lõppu, arvestades täiendava õppetöö tulemusi. 9. klassi õpilasele pannakse aastahinded välja enne lõpueksamite toimumist, välja arvatud õppeainetes, milles õpilane jäetakse täiendavale õppetööle.

Õppenõukogu põhjendatud otsusega võib erandjuhul jätta õpilase klassikursust kordama, kui õpilasel on kolmes või enamas õppeaines aastahinne „2“, „1“ või „MA“ ning täiendav õppetöö ei ole tulemusi andnud ja õppekavaga nõutavate õpitulemuste saavutamiseks ei ole otstarbekas rakendada individuaalset õppekava või muid koolis rakendatavaid tugisüsteeme. Õppenõukogu kaasab otsust tehes õpilase või piiratud teovõimega õpilase vanema ning kuulab ära tema arvamuse. Õppenõukogu otsuses peavad olema esile toodud kaalutlused, millest lähtuvalt peetakse otstarbekaks jätta õpilane klassikursust kordama.

Tähtaegu ei kohaldata õpilase suhtes, kellele on koostatud individuaalne õppekava, kus on ette nähtud erisused järgmisse klassi üleviimise ajas.

1. **Põhikooli lõpetamine**

Põhikooli lõpetab õpilane, kellel õppeainete viimased aastahinded on vähemalt „rahuldavad”, kes on kolmandas kooliastmes sooritanud loovtöö ning kes on sooritanud vähemalt rahuldava tulemusega eesti keele eksami, matemaatikaeksami ning ühe eksami omal valikul.

Kui kool on järjepidevalt rakendanud tugisüsteeme õpilase õppimise ja arengu toetamiseks, võib õpilase või piiratud teovõimega õpilase vanema kirjaliku taotluse alusel õppenõukogu otsusega anda põhikooli lõputunnistuse õpilasele:

1. kellel on üks nõrk või puudulik eksamihinne või õppeaine viimane aastahinne;
2. kellel on kahes õppeaines kummaski üks nõrk või puudulik eksamihinne või õppeaine viimane aastahinne.

Haridusliku erivajadusega õpilasele, kellel käesolevas määruses sätestatud tingimustel kooli õppekavaga või nõustamiskomisjoni soovitusel individuaalse õppekavaga on vähendatud või asendatud käesolevas määruses sätestatud taotletavaid õpitulemusi, on lõpetamise aluseks kooli või individuaalses õppekavas määratud õpitulemuste saavutatus. Haridusliku erivajadusega õpilasel on õigus sooritada põhikooli lõpueksamid eritingimustel vastavalt „Põhikooli- ja gümnaasiumiseaduse“ § 30 lõike 2 alusel haridus- ja teadusministri määrusega kehtestatud lõpueksamite korraldamise tingimustele ja korrale.

Õpilane, kelle õppekeel ei ole eesti keel, kes õpib keelekümblusklassis või kes asus eesti õppekeelega koolis või klassis õppima viimase kuue õppeaasta jooksul, võib lõikes 1 nimetatud eesti keele eksami asemel sooritada eesti keele teise keelena eksami.

Varem välisriigis õppinud õpilane, kes on enne lõpueksamite toimumist Eestis põhikoolis õppinud kuni kolm järjestikust õppeaastat ning kellele on eesti keele õppimiseks koostatud individuaalne õppekava, võib eesti keele või eesti keele teise keelena eksami sooritada temale koostatud individuaalse õppekava põhjal ettevalmistatud koolieksamina.

1. **Hindamisest teavitamine**

Kooli hindamisjuhendis sätestatud õpilaste hindamise põhimõtted ja kord on kättesaadav lapsevanemale, õpilasele ja õpetajale ning avalikustatud kooli kodulehel. Õpitulemuste hindamise põhimõtteid ja korda tutvustab õpilastele klassi- ja/või aineõpetaja õppeaasta algul. Hoolsuse ja käitumise hindamise põhimõtteid ja korda tutvustab õpilastele klassijuhataja.

Trimestri alguses teeb vastava õppeaine õpetaja õpilastele teatavaks vaadeldava perioodi või temaatika oodatavad õpitulemused. Õpilasel on õigus teada, milline hinne või hinnang on aluseks kokkuvõtvale hindele või hinnangule ning millisel kokkuvõtval hindel on suurem kaal. Kokkuvõttev hinne eristub Stuudiumis paksema kirjapildiga (*Bold*). Tunnis tehtud tööga, hinnetega, koduste ülesannetega ja kiituste või märkustega on õpilastel ja lapsevanematel võimalik tutvuda Stuudiumis. Stuudiumisse kantud hinne loetakse sissekandmise hetkest õpilase seaduslikule esindajale kohaletoimetatuks.

Kaks nädalat enne trimestri lõppu edastab klassijuhataja kõigile õpilastele paberkandjal Stuudiumi väljavõtte trimestri jooksul saadud hinnetest. Väljavõte allkirjastatakse õpilase seadusliku esindaja poolt ning tagastatakse klassijuhatajale kolme õppepäeva jooksul. Õpilast ja tema seaduslikku esindajat teavitatakse kokkuvõtvatest trimestri- ja aastahinnetest ning hinnangutest klassitunnistuse kaudu iga trimestri lõpus. Kool annab õpilasele ja vanemale kirjalikku tagasisidet õpilase käitumise ja hoolsuse kohta I ja II trimestri lõpus vahelehel koos tunnistusega.

Trimestri kontrolltööde ja arvestuslike tööde aeg kavandatakse kooskõlastatult teiste õppeainete õpetajatega Stuudiumis oleva kalendri vahendusel. Nendest töödest teavitatakse õpilast ette vähemalt viis õppepäeva enne sooritamist.

1. **Hinde vaidlustamine**

Õpilasel või tema seaduslikul esindajal on õigus vaidlustada hinne ja/või hinnang, esitades kümne päeva jooksul selle *Stuudiumisse* kandmisest avaldus kooli direktorile. Tõstatatud vaidlusküsimuses teeb kooli direktor otsuse 30 kalendripäeva jooksul ning teavitab sellest taotluse esitajat viie tööpäeva jooksul otsuse vastuvõtmise päevast arvates.

|  |  |  |  |  |  |  |
| --- | --- | --- | --- | --- | --- | --- |
| **Käitumishinde hindamismudel** |  |  |  |  |  |  |
|  |  |  |  |  |  |  |  |
| Kriteeriumid | Väga hea | Hea | Rahuldav | Mitterahuldav | Kommentaar |
| Käitumine tunnis | Õpilane on tunniks valmis ja käitub tunnis korrektselt. Töötab tunnis aktiivselt - osaleb diskussioonis, oskab ja julgeb küsida ning vastata. | Õpilane täidab kriteeriume ja on eeskujuks teistele. | Õpilane on saanud kuni 2 märkust. | Õpilane on saanud kuni 4 märkust. | Õpilane on saanud üle ~~4~~ märkuse. |  |   |
| Käitumine vahetunnis | Siseruumides liigub õpilane rahulikult, joosta saab õues ja saalis. Õppetöö välisel ajal garderoobis vajaduseta ei viibi.  | Õpilane täidab kriteeriumid ja on eeskujuks teistele. | Õpilane on saanud kuni 2 märkust. | Õpilane on saanud kuni 4 märkust. | Õpilane on saanud üle ~~4~~ märkuse. |  |   |
| Käitumine sööklas | Õpilane peseb korralikult käsi. Õpilane käitub sööklas rahulikult ja teisi arvestavalt, järgib lauakombeid räägib vaikselt. Õpilane ei võta toitu sööklast kaasa.  | Õpilane täidab kriteeriumid ja on eeskujuks teistele. | Õpilane on saanud kuni 2 märkust. | Õpilane on saanud kuni 4 märkust. | Õpilane on saanud üle ~~4~~ märkuse. |  |   |
| Käitumine ühiskasutatavates ruumides (sh garderoobis ja tualettides) | Õpilane käitub lugupidavalt enda, kaasõpilaste ja kooli vara suhtes. | Õpilane täidab kriteeriumid ja on eeskujuks teistele. | Õpilane on saanud kuni 2 märkust. | Õpilane on saanud kuni 4 märkust. | Õpilane on saanud üle ~~4~~ märkuse. |   |   |
| Käitumine koolikaaslastega, koolipersonali ja külalistega | Õpilane on lugupidav ja abivalmis kaasinimeste suhtes. Õpilane tervitab kaaslasi, koolipersonali ja külalisi.  | Õpilane täidab kriteeriumid ja on eeskujuks teistele. | Õpilane on saanud kuni 2 märkust. | Õpilane on saanud kuni 4 märkust. | Õpilane on saanud üle ~~4~~ märkuse. |  |   |
| Seaduskuulekus | Õpilane peab kinni kodukorrast ka kõigis muudes punktides. | Õpilane täidab kriteeriumid ja on eeskujuks teistele. | Õpilane on saanud kuni 2 märkust. | Õpilane on saanud kuni 4 märkust. | Õpilane on saanud üle ~~4~~ märkuse. |  |   |
| Käitumine kooli sündmustel nii koolis kui ka väljaspool kooli | Õpilane osaleb aktiivselt kooli sündmustel koolis ja väljaspool kooli. Õpilane käitub viisakalt. | Õpilane täidab kriteeriumid ja on eeskujuks teistele. | Õpilane on saanud kuni 2 märkust. | Õpilane on saanud kuni 4 märkust. | Õpilane on saanud üle ~~4~~ märkuse. |  |   |
|  |  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| **Hoolsuse hindamismudel** |  |  |  |  |  |  |
|  |  |  |  |  |  |  |  |
| Kriteeriumid | Väga hea | Hea | Rahuldav | Mitterahuldav |  Kommentaar |
| Õppevahendite korrashoid | Vajalikud õppevahendid on kaasas, k.a. spordirõivastus.ÕV on korras ja puhtad, õpikutel on ümbrised. Õpilane kasutab konspektide ja kirjalike tööde kirjutamisel selget ja loetavat käekirja.  | Õpilane täidab kriteeriume. Õpilase konspektid ja kirjalikud tööd on läbivalt kirjutatud selge ja loetava käekirjaga. | On kuni 2 märkamist puuduvate õppevahendite või nende korrasoleku kohta. Õpilase konspektid ja kirjalikud tööd on enamasti selged ja loetavad. | On kuni 4 märkamist õppevahendite korra või puudumise kohta. Õpilase konspektid ja kirjalikud tööd on sageli loetamatud. | On üle 4 märkamise õppevahendite korra või puudumise kohta. Õpilase konspektid ja kirjalikud tööd on loetamatud. |  |  |
| Töökoha korrashoid | Laual on ainult vajalikud õppevahendid. Õppelaua sahtel ja ümbrus on korras.  | Õpilane täidab kriteeriumid ja on eeskujuks teistele. | Õpilane on saanud kuni 2 märkust. | Õpilane on saanud kuni 4 märkust. | Õpilane on saanud üle ~~4~~ märkuse. |  |   |
| Enda välimuse eest hoolitsemine | Riietus on puhas, koolipäevaks sobilik ja soeng korrektne. Õpilane kannab vahetusjalanõusid. Spordirõivastust kasutab ainult kehalise kasvatuse tundides. | Õpilane täidab kriteeriumid ja on eeskujuks teistele. | Õpilane on saanud kuni 2 märkust. | Õpilane on saanud kuni 4 märkust. | Õpilane on saanud üle ~~4~~ märkuse. |  |   |
| Koduste tööde tegemine | Kodused tööd on korrektselt ja tähtaegselt tehtud. | Õpilane täidab kriteeriumid ja on eeskujuks teistele. | Õpilane on saanud kuni 2 märkust. | Õpilane on saanud kuni 4 märkust. | Õpilane on saanud üle ~~4~~ märkuse. |  |   |
| Õppetööst osavõtt (põhjusega ja põhjuseta puudumiste tingimused tuleb sätestada kodukorras)  | Osaleb õppetöös. Jõuab tundidesse õigeaegselt. | Õpilane täidab kriteeriumid ja on eeskujuks teistele. | Õpilasel on esinenud kuni 2 põhjuseta puudumist või põhjuseta tundi hilinemise.  | Õpilasel on esinenud kuni 4 põhjuseta puudumist või põhjuseta tundi hilinemise.  | Õpilasel on esinenud üle 4 põhjuseta puudumise või põhjuseta tundi hilinemise |  |  |
|  |  |  |  |  |  |  |  |